cyanic-selkie/wikianc huggingface dataset:
Eurovision laulukilpailu 2013
Valintavaihe
Malmö Arena on Ruotsin neljänneksi suurin sisäareena Tukholmassa sijaitsevien Friends Arenan, Tele2 Arenan ja Globenin jälkeen.
Wilhelm Harteveld
Työ Venäjällä
1890-luvun puolessavälissä Harteveld palasi Moskovaan mukanaan säveltämänsä ooppera Kärlekens triumfsång, jonka aihe on Ivan Turgenevin romaanista. Kantaesitys järjestettiin Harkovassa 10. tammikuuta 1895, minkä jälkeen teosta esitettiin myös esimerkiksi Moskovassa ja Pietarissa usein säveltäjän itsensä johdolla. Harteveldin tuotantoon kuuluu myös ainakin kolme muuta oopperaa, jotka jäivät kuitenkin esittämättä. Vuonna 1901 Harteveld palasi Kiovaan juhlakantaattinsa esittämistä varten. Juhlan aiheena oli Kiovan uuden kunnallisteatterin, nykyisen kansallisoopperan käyttöönotto. Teos sai lämpimän vastaanoton, ja se esitettiin seuraavana päivänä uudelleen avauskappaleena ennen teatterin ensimmäistä oopperaesitystä (Elämä tsaarin puolesta, Mihail Glinka). Kantaattimusiikki ei ole säilynyt. 1900-luvun alussa Harteveld työskenteli Moskovassa pianistina, laulujen säestäjänä ja luennoitsijana.
Kesällä 1908 Harteveld lähti etnografiselle matkalle Siperiaan. Puoli vuotta kestäneen matkan aikana hän tutustui vankien, kulkureiden ja Siperian alkuperäisen väestön lauluihin, joita hän sovitti yli sata. Hän esitteli kokoelmaansa Moskovassa sekä ympäri Venäjää ja luennoi samalla Siperian kansanperinteestä. Hänen omat, enimmäkseen pianosäesteiset sovituksensa julkaistiin ensin ja nauhoitettiin sitten gramofonilevyille. Samasta materiaalista Harteveld kokosi orkesterisäestyksellä teoksen "Rymlingen: lösdrivarnas sånger som musikaliskt rollspel" ulkoilmaesityksiä varten. Vallanpitäjiä tämä ei miellyttänyt, koska aihetta pidettiin liian poliittisena ja provokatiivisena, joten teoksen esittäminen jatkossa estettiin. Harteveld pyrki saamaan huomiota myös Siperian vankien huonoille oloille kirjoittamalla sanomalehtiin artikkeleita ja kutsumalla ministeri Pjotr Stolypinin tapaamiseen. Harteveldin matkakuvaus V strane vozmezdija julkaistiin vuonna 1911 Russkoje bogatstvo -lehdessä ja myöhemmin myös kirjana, josta otettiin useita painoksia. Siperia-teeman pohjalta syntyi myös hänen kirjoitukseensa (Sibiriska straffläger) perustunut, sittemmin kadonnut dokumenttielokuva Sibiriska straffångarnas liv och vardag (1915).
Eurovision laulukilpailu 2013
Graafinen design
Kilpailun visuaalisesta ulkoasusta vastasi göteborgilaistaustainen yritys Happy F&B. Yritys paljasti 17. tammikuuta 2013 vuoden 2013 kilpailun designin sekä tunnuslauseen ”We Are One”. 19. helmikuuta 2013 SVT vahvisti, että edellisvuosista poiketen ”postikorttivideot” tulevat sisältämään artistiesittelyn kappale-esittelyn sijaan. Tämän tarkoituksena oli antaa katsojalle persoonallinen kuvaus artistista. Perinteisesti postikortit olivat sisältäneet kuvaa isäntäkaupungista tai -maasta, mutta vuonna 2013 asia muuttui.
Tähti on syntynyt (vuoden 1954 elokuva)
Vuonna 1979 Tähti on syntynyt pääsi mukaan suomalaiskriitikoiden kokoamalle sadan tärkeimmän elokuvan listalle.
Ferran Adrià
right|250 px|Ferran Adrià (2014). Ferran Adrià i Acosta (s. 14. toukokuuta 1962) on katalonialainen ja espanjalainen kokki, jonka ravintola El Bulli Costa Bravalla oli yksi Euroopan parhaimmista.
Malesian jääkiekkomaajoukkue
Malesian jääkiekkomaajoukkue edustaa Malesiaa kansainvälisissä jääkiekko-otteluissa. Malesia on liittynyt Kansainvälisen jääkiekkoliiton IIHF:n jäseneksi vuonna 2006. Maa sijoitettiin ensimmäistä kertaa jääkiekon maailmanrankingiin vuonna 2020. Vuonna 2022 maassa oli sata rekisteröitynyttä miesjääkiekkoilijaa ja kaksi jäähallia.
Still D.R.E.
Still D.R.E. on yhdysvaltalaisen räppärin Dr. Dren kappale, jolla esiintyy toinen yhdysvaltalainen räppäri Snoop Dogg. Kappale julkaistiin 13. lokakuuta 1999 Dr. Dren platinaa myyneen vuoden 1999 studioalbumin 2001 ensimmäisenä singlenä.
Dialakoroba
Dialakoroba on maalaiskunta ja sen keskuskylä Koulikoron alueen Katin piirissä Malissa. Se sijaitsee 50 kilometriä Bamakosta etelään. Kunnassa on 22 800 ja kylässä 5 000 asukasta (vuonna 2009).
Periscope
Sovellus
Sovellukseen rekisteröidyttiin joko puhelinnumerolla tai Twitter -tilin kautta ja siellä pystyi kirjautuneena lähettämään live-videota muiden käyttäjien seurattavaksi tai seuraamaan itse muiden livelähetyksiä. Omaan livelähetykseen pystyi tweettaaman linkin. Sovelluksessa jaellut videot olivat (ovat) julkisia, ellei katselumahdollisuutta rajattu ainoastaan kutsutuille ihmisille. Myös henkilöiden kommentoinnin pystyi estämään. Normaalisti katselijat pystyivät lähettämään kommentteja tai kysymyksiä livelähetyksen aikana ja sydämiä tykkäyksen merkiksi. Sovellus salli myös paikkatietoon pohjautuvan lähellä olevien videolähetysten etsimisen tai tiettyjen videoiden hakemisen tunnisteiden avulla. Sovelluksessa oli myös mahdollista seurata tiettyjä henkilöitä.
David Shire
David Lee Shire (s. 3. heinäkuuta 1937 Buffalo, New York) on yhdysvaltalainen teatteri- ja elokuvasäveltäjä ja lauluntekijä. Hän sai vuonna 1977 Grammy-palkinnon Saturday Night Fever – lauantai-illan huumaa -elokuvan soundtrack-albumista. Vuonna 1979 Shire sai parhaan laulun Oscar-palkinnon kappaleesta "It Goes Like It Goes" elokuvasta Norma Rae. Tony-palkinnon hän sai vuonna 1983 Broadway-musikaalista Baby.
Jossakin jos haluat
Yleistä
"Haloo hela Finland" julkaistiin myös singlenä b-puolenaan "Pasadena". Toinen single-julkaisu on nimikappale "Jossakin jos haluat" b-puolenaan "Pikku nainen".
Luonnontuoteala
Suomessa luonnontuotealalla on kolmiportainen koulutushierarkia, jossa tutkinnot ovat alimmasta ylimpään luonnonvaratuottaja, keruutuoteneuvoja ja keruutuotetarkastaja. Suomessa luonnontuotealaa edistäviä järjestöjä ovat Arktiset Aromit ry, Luontoyrittäjyys ry ja Luonnontuoteteollisuus ry.
Sabzevar
Sabzevar on kaupunki Iranin Razavi Khorasanin provinssissa, noin 570 kilometriä pääkaupunki Teheranista itään.
Parkanonjärven alue
Vääräjoen alue (35.531)
Vääräjoki laskee Parkanonjärvestä 13 kilometriä mutkaisena ja leveähkönä jokena Kyrösjärven Aureenlopin perälle Heittolanlahteen. Vääräjokeen yhtyy vasemmalta viisi kilometriä ennen joensuuta Poltinjoki, joka on Aurejärven valuma-alueen (35.57) laskujoki. Poltinjoki tuo vettä 455 km² suuruiselta alueelta, kun Vääräjoen alajuoksun kautta laskee 1183 km² suuruisen alueen vedet. Jos tästä alueesta vähentää vielä Parkanonjärven ja sen yläpuoliset alueet (705 km²), jää Vääräjoen alueeseen valuma-aluetta 24 km².
Riuttasjärven-Linnanjärven alue (35.533)
Riuttasjärvi muodostaa alueen keskusjärven, sillä lähes kaikki alueen järvet laskevat siihen. Linnanjärvi on kuitenkin yli kaksi kertaa niin suuri kuin Riuttasjärvi ja niiden vedenpinnat ovat yhtä korkealla, niin molemmat järvet ovat alueen keskiössä. Linnanjärveen laskevat pohjoisesta Kankarinjärven alueen (35.534) vedet Koskelanjoen kautta ja luoteesta laskevat Kuivasjärven valuma-alueen (35.56) vedet.
Koli-Koli
Koli-Koli mutkittelee itä-länsisuuntaisten hiekkadyynien välissä. Jokiuomaan kasautuneen hiekan takia se ei ole enää liikennöintikelpoinen. Lisääntynyt kuivuus ja vesimäärän vähentyminen vaikeuttavat maanviljelyä ja kalastusta.
Parkanonjärven alue
Naarmijärven valuma-alue (35.537)
Naarmijärvi laskee 400 metrin laskujokea myöten Kankarinjärveen ja on siten valuma-alueensa pääjärvi. Siihen laskevat Heinijokea myöten Heinilampi, jonka kautta laskee myös Kotalammen vedet, sekä Kotalampi, jonka kautta laskee Teerilammen vedet. Pirttilampi on valuma-alueen yksinäinen lampi, jolla ei ole laskuojaa.
Työtönjärvi
Maantietoa
Järven pinta-ala on 30 hehtaaria. Se on 1,5 kilometriä pitkä ja 500 metriä leveä. Järvi on kapea ja eräät sen rannoista ovat melko jyrkkiä. Tällaiset rantaan viettävät rinteet on eteläpuolella sijaitsevalla Mörtinvuorella, jonka huippu kohoaa 50 metriä järven vedenpinnan yläpuolelle. Järvellä on kartan mukaan yksi kallioinen saari järven koillisrannan tuntumassa. Saari on 50 metriä pitkä.
Järven rantaviivan pituus on 5,4 kilometriä. Se rannat ovat metsämaata paitsi luoteisrannassa, missä peltopalstat päättyvät rantasuohon. Järven asutus muodostuu neljästä entisestä ja yhdestä toimivasta maatilasta. Rannoille on myös rakennettu yli 10 vapaa-ajan asuntoa. Niille tulee tiet seututieltä 332 tai kantatieltä 65 haarautuvilta teiltä.
Prima Industrie
Prima Industrie S.p.A. on italialainen pörssiyhtiö, joka toimii ohutlevyjen työstön (Prima Power) ja lasertekniikan (Prima Electro) aloilla. Yrityksen Prima Power -ryhmään kuuluu aiemmin Jorma Lillbackan omistama Finn-Power Oy Kauhavalla.
Varasuunnitelma
Elokuva julkaistiin Yhdysvalloissa 23. huhtikuuta 2010 ja sen ensi-ilta Suomessa oli 25. kesäkuuta 2010.
Maksamadot
Ihmisillä maksamadot ovat paikoin yleisiä. Erityisesti nauta, lammas ja vuohi ovat merkittäviä Fasciola-suvun matojen isäntiä.
Maksamatojen arvellaan altistavan ainakin sappitiesyövälle.
Jerzy Brzęczek
Jerzy Józef Brzęczek (s. 18. heinäkuuta 1971 Truskolasy, Puola) on puolalainen entinen jalkapalloilija joka pelasi keskikenttäpelaajana. hän on Puolan jalkapallomaajoukkueen nykyinen päävalmentaja. Hänen aloitusseuransa oli Raków Częstochowa, jota hän myös valmentanut. Pelipaikaltaan hän oli puolustaja. Hän on puolan lisäksi pelannut Itävallan ja Israelin sarjoissa. Hän on saavuttanut Puolan mestaruuden Górnik Zabrzessa 1993 ja kaksi Itävallan mestaruutta FC Tirol Innsbruckissa, vuosina 2001 ja 2002. Hänellä on myös merkittävä maajoukkuemenestys niin pelaajana kuin valmentajana.
Kromi(III)pikolinaatti
Kromi(III)pikolinaattia on ehdotettu ravintolisäksi tyypin 2 diabeteksen hoitoon. Koska kromi ei imeydy ravinnosta kovinkaan hyvin, imeytymistä avustetaan pikoliinihapon aikaansaamalla kromin kelaatiolla. CrPic3-lisäravinteilla on väitetty olevan vaikutuksia veren glukoosipitoisuuteen, lipidien aineenvaihduntaan ja kehon koostumukseen.
Isohietasinappi
pienoiskuva|oikea|250px|Isohietasinapin siemeniä
Lewis-rakenne
Lewis-kaavojen kirjoittaminen
thumb|Lewis-rakenne ionille NO3-|352x352px
Niagadina
Niagadina on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen oikealla rannalla 80 kilometriä Bamakosta etelään. Kunnassa on 10 400 ja kylässä 3 900 asukasta (vuonna 2009).
Bussigny
Liikenne
Moottoritiet A1 ja A9 kulkevat Bussignyn poikki.
Painonnosto kesäolympialaisissa 1952 – miesten 56 kg
Helsingin olympiakisojen painonnoston sarjaan 56 kg osallistui 19 urheilijaa edustaen 18 kansallisuutta. Kilpailu käytiin 25. heinäkuuta. Sarjan voittaja Udodov teki uudet olympiaennätykset tempauksessa, työnnössä ja yhteistuloksessa.
Kalervo Huuri
Panu Rajalan Unio mystica-elämäkerran mukaan Kalervo Huuri antoi muinaisajan sodankäynnistä tietoja kirjailija Mika Waltarille tämän tulevaa Sinuhe egyptiläinen-kirjaa varten.
Luutnantiksi ylennyt Huuri oli jatkosodan aikana joukkueenjohtajana 5./JR 33:ssa Sallan rintamalla. Hän haavoittui kuolettavasti Ala-Vilmajoella marraskuun alussa 1941, ja hänet on haudattu Hietaniemen sankarihautausmaalle Helsinkiin.
Sayabec
Sayabec on vajaan 2 000 asukkaan kaupunki Québecin provinssin itäosissa Kanadassa.
Sotíris Nínis
Sotíris Nínis (, s. 3. huhtikuuta 1990 Himara, Albania) on kreikkalainen jalkapalloilija, pelipaikaltaan hyökkäävä keskikenttäpelaaja tai oikea laituri. Nínis edustaa syksystä 2012 lähtien Serie A:ssa pelaavaa Parmaa.
Pyuthanin piirikunta
Pyuthanin piirikunnassa asui vuonna 2011 yhteensä 228 102 ihmistä (212 484 as. vuonna 2001). Piirikunnan pinta-ala on 1 309 neliökilometriä ja väestötiheys 174 as./km2. Hallinnollinen keskus on Pythan Khalanga (5 860 as., 2011), joka on yksi piirikunnan kyläkehityskomiteoista. Vuonna 2011 piirikunnassa ei ollut yhtään kaupunkia. Piirikunnan keskustaajama sijaitsee linnuntietä runsas 240 kilometriä Nepalin pääkaupunki Kathmandusta länteen. Toukokuussa 2014 piirikuntaan muodostettiin sen ensimmäinen kaupunki, Pyuthan.
Josef Schultz
Josef Schultz, kirjailijanimeltään Juhani (, k. huhtikuussa 1934 ) oli inkerinsuomalainen neuvostokirjailija.
Torium-ydinpolttoainekierto
Torium-ydinpolttoainekiertoa on kokeiltu. Esimerkiksi Shippingportin painevesireaktoria Yhdysvalloissa käytettiin 1970-luvulla torium-polttoaineella. Toriumreaktorit eivät ole yleistyneet, koska uraani on halpaa ja sitä on maankuoressa paljon. Toriumiin, samoin kuin uraani-238:een, perustuva hyötöreaktori edellyttää säteilytetyn polttoaineen jälleenkäsittelyä, jossa hyödetty uusi polttoaine erotetaan kemiallisesti. Jälleenkäsittely on kallista, koska siinä käsitellään erittäin radioaktiivisia nesteitä.
Jousiammunta Kansainyhteisön kisoissa 2010
Kansainyhteisön kisoissa 2010 kilpailtiin jousiammunnassa toisen kerran kilpailujen historiassa. Ensimmäisen kerran laji oli ohjelmassa Brisbanessa 1982. Kilpailut käytiin Yamuna Sports Complexissa 4.–10. lokakuuta 2010. Ohjelmassa oli neljä lajia sekä miehille että naisille.
Sinä olet minun (kappale)
Singlen on säveltänyt Lauri Tähkä ja sanoittanut Saara Törmä. Kappaleen on tuottanut Jukka Immonen.
Rukumin piirikunta
Rukumin piirikunta rajautuu etelässä Rolpan ja Salyanin, lännessä Jajarkotin, pohjoisessa Dolpan sekä idässä Myagdin ja Baglungin piirikuntaan.
Danny Richmond
Seuraura
Kaudella 2006–2007 Richmond pelasi Blackhawksissa 22 NHL-ottelua tehden kaksi syöttöpistettä, mutta pelasi kauden suurimmaksi osaksi farmissa. Kaudeksi 2007–2008 sen farmijoukkueeksi vaihtui Rockford IceHogs. Richmond pelasi kauden aikana seitsemän NHL-ottelua ilman tehopisteitä. Heinäkuussa 2008 hänet kaupattiin Pittsburgh Penguinsiin vaihdossa Tim Brentiin. Richmond pelasi siellä koko aikansa farmijoukkue Wilkes-Barre/Scranton Penguinsissa, kunnes hänet kaupattiin siirtotakarajalla, maaliskuussa 2009 St. Louis Bluesiin vaihdossa Andy Wozniewskiin. Richmond pelasi loppukauden 2008–2009 sen farmijoukkue Peoria Rivermenissa. Hän teki Bluesin kanssa vuoden mittaisen jatkosopimuksen heinäkuussa 2009.
Kuusamakiitäjä
Ravintokasvi
Ravintokasveina toimivat pääasiassa erilaiset kuusamat (Lonicera) sekä lumimarja (Symphoricarpus albus).
Anno 1790
Anno 1790 on ruotsalainen historiallinen draamasarja. Näyttelijöinä mm. Peter Eggers, Joel Spira ja Linda Zilliacus. Sarjan ensimmäinen kausi käsitti 10 jaksoa ja esitettiin YLE FST5-kanavalla syksyllä 2011.
Lähteet
http://yle.fi/ohjelmat/1242759#kaikki (Luettu: 28.03.2012)
Jani Tolin
Jani Tolin (s. 1974 Helsinki) on suomalainen katu- ja graffititaiteilija sekä musiikkivideoiden ohjaaja. Hän aloitti uransa Helsingissä 1980-luvulla ja on sen jälkeen työskennellyt Euroopassa ja Yhdysvalloissa. Hänen kuvateoksiaan on ollut esillä esimerkiksi Kiasmassa ja kansainvälisissä yhteisnäyttelyissä muun muassa yhdessä EGSin kanssa.
Brīvā Daugava
Vuonna 1990 Brīvā Daugavasta tuli itsenäinen sanomalehti ja nykyisin sitä julkaistaan sekä latviaksi että venäjäksi. Lehden pääkonttori sijaitsee Jēkabpilsin kaupungissa.
Fleur Pellerin
pienoiskuva|Fleur Pellerin (2015) Fleur Pellerin (s. 29. elokuuta 1973 Soul, Korean tasavalta) on ranskalainen poliitikko ja elokuusta 2014 alkaen kulttuuriministerinä Manuel Vallsin johtamassa sosialistipuolueen hallituksessa. Huhtikuuhun 2014 saakka hän oli kahden vuoden ajan Ayraultin hallituksessa hallituksen pk-yrityksistä, innovaatiosta ja digitaloudesta vastaava ministeri tuotannon elpymisen ministeriössä.
Squash Kansainyhteisön kisoissa 2010
thumb|Uuden-Seelannin [[Jaclyn Hawkes ja englannin Jenny Duncalf New Delhissä 6. lokakuuta 2010.]] Kansainyhteisön kisojen 2010 squash järjestettiin Intiassa New Delhissä Siri Fort Sports Complexissa 4.–13. lokakuuta 2010. Kilpailujen ohjelmassa olivat miesten ja naisten kaksin- ja nelinpeli sekä sekanelinpeli.
Aleksi Käpy
Käpy oli kansanedustajana vuosina 1907–1909 Turun läänin eteläisestä vaalipiiristä. Hän tuli valituksi eduskuntaan Suomen ensimmäisissä eduskuntavaaleissa vuonna 1907. Käpy siirtyi 5. lokakuuta 1909 senaatin oikeusosaston jäseneksi, jolloin hänen tilalleen eduskuntaan tuli Iida Yrjö-Koskinen 19. lokakuuta 1909.
Sähkömagnetismi suhteellisuusteoriassa
Sähkökentän voimakkuus ja magneettivuon tiheys
Näistä yhtälöistä seuraa, että vaikka jompikumpi kentistä olisi nolla jossakin vertailu­järjestelmässä, se ei välttämättä ole nolla kaikissa vertailu­järjestelmissä. Jos edellä mainitussa vertailu­järjestelmässä S esimerkiksi sähkö­kenttä on nolla, järjestelmässä S' niin ei ole laita, mikäli järjestelmässä B magneetti­kenttä ei ole nolla.
Sähkökentän muunnoskaavojen johto
kun havaitsija on levossa järjestelmässä S' ja liikkuu nopeudella S järjestelmän S suhteen.
Potentiaalit
missä magneettisen potentiaalin A vertailu­järjestelmien välisen suhteellisen nopeuden v suuntainen komponentti ja  sitä vastaan kohti­suora komponentti. Nämä muistuttavat muodoltaan muita Lorentzin muunnoksia kuten ajan ja sijainnin sekä energian ja liikemäärän välisiä, kun taas edellä esitetyt kenttä­voimakkuuksien ja vuon­tiheyksien muunnokset ovat hieman mutkikkaampia­kin. Nämä komponentit voidaan yhdistää seuraavasti:
Kovariantti muotoilu tyhjiössä
Klassisen elektro­dynamiikan lait voidaan matemaattisesti kirjoittaa täysin kovariantissa muodossa. Seuraavassa se tehdään ainoastaan siinä muodossa, jossa lait pätevät tyhjiössä. Käytetään siis Maxwellin yhtälöiden mikro­skooppista muotoilua, jossa ei esiinny materiaalien makro­skooppisia ominaisuuksia kuten permit­tiivi­syyttä, ja lait ilmaistaan tässä SI-yksiköissä.
Tässä käytetään Einsteinin notaatiota ja Einsteinin summaussääntöä. Minkowskin metriselle tensorille η käytetään metrisiä etu­merkkejä (+ − − −).
Erik Stensiö
Erik Helge Osvald Stensiö (s. 2. lokakuuta 1891, Döderhult – 11. tammikuuta 1984 ) oli ruotsalainen paleontologi, Naturhistoriska riksmuseetin paleontologisen osaston esimies 1923–1933 ja uudelleen 1935–1959 ja vuosina 1933–1935 professori Upsalassa. Hän sai aikaan merkittäviä tuloksia fossiilisten kalojen anatomiaa ja kehityshistoriaa koskeneilla tutkimuksillaan. Hän kehitti pitkälle leikesarjatekniikan, jonka avulla voidaan selvittää selkärankaisten pääkallon luissa painaumina jäljellä olevien hermojen ja aivoverisuonten paikat.
Yleisurheilu kesäolympialaisissa 1896 – miesten 100 m
3. erä
* : Ei ole selvillä kumpi urheilijoista ehti maaliin ensin.
Anders Holmertz
Holmertz voitti Strasbourgissa 1987 Euroopan-mestaruuden 200 metrin vapaauinnissa ajalla 1.48,44 ja sai pronssia 4 × 200 metrin vapaauintiviestissä. Soulin olympialaisissa 1988 hän saavutti hopeaa 200 metrin vapaauinnissa ajalla 1.47,89. 4 × 200 metrin vapaauintiviestissä hän oli kuudes ja 400 metrin vapaauinnissa kahdeksas.
Kongens Nytorvin metroasema
Kongens Nytorv on Kööpenhaminan metron linjojen M1 ja M2 asema Kongens Nytorvilla Tanskan pääkaupungissa Kööpenhaminassa. Asema sijaitsee Strøget-kävelykadun päässä kaupungin keskustassa joukkoliikenteen maksualueella 1. Asemalle on suora yhteys Magasin du Nord -tavaratalosta. Asemalla on kaksi laituriraidetta, joilla molemmilla on käytössä laituriovet.
Saksan interventio Suomen sisällissodassa
Maihinnousu Hankoon
Vaikka bolševikkihallitus oli jo 17. helmikuuta määrännyt Helsingissä olleet aluksensa vetäytymään Kronstadtin saarelle, Itämeren laivaston jäämarssiksi kutsuttu operaatio oli viivästynyt niin, että maalis-huhtikuun vaihteessa osa aluksista oli vielä Helsingissä. Maihinnousu sai venäläiset huolestumaan laivoistaan, minkä vuoksi he lähettivät edustajansa Hankoon neuvottelemaan saksalaisten kanssa. Saksalaisten ja venäläisten välillä solmittiin 5. huhtikuuta Hangon sopimus, jonka mukaan Helsingissä olleet sota-alukset poistuisivat 7. huhtikuuta lähtien ja kaupunkiin vielä valtauksen alettua jääneet pysyttelisivät puolueettomina.
Jääkiekon Mestarien liigan loppuottelu 2016
Ottelu
Jatkoaika.comin raportissa ottelun ratkaisuksi nostettiin Kärppien huono ylivoima sekä Frölundan karvaus. Raportissa korostettiin, että ylivoima oli heikkoa läpi ottelun eikä edes kaikilla ylivoimilla saatu laukauksia kohtia maalia. Raportissa kehuttiin Frölundan karvauspeliä, joilla vaikeutettiin Kärppien hyökkäyksiin lähtöä ja saatiin Kärpät roiskimaan kiekkoa.
Peregrinoksen polttoitsemurha
Sisältö
Tämän jälkeen Lukianos kertoo Peregrinoksen erilaisia elämänvaiheita kotikaupunkinsa ulkopuolella toimivana huijarina ja kyynikkona. Teos tunnetaan erityisesti siitä, että se sisältää varhaisen kuvauksen kristityistä pakanallisen kirjailijan näkökulmasta. Kuvaus ei ole erityisen epäystävällinen, mutta vähättelevä: Lukianos antaa kristityistä yksinkertaisen kuvan ja sanoo Peregrinoksen käyttäneen heidän anteliaisuuttaan ja hyväuskoisuuttaan hyväkseen. Lukianoksen mukaan Peregrinos
Jääkiekon Mestarien liigan loppuottelu 2016
Kokoonpanot
Frölundan kokoonpanosta puuttuivat useimmissa aiemmissa CHL:ssä pelanneet puolustajat Lukas Bengtsson ja Oliver Bohm sekä hyökkääjät Patrik Carlsson ja Mattias Janmark.
Valko-Venäjän alle 21-vuotiaiden jalkapallomaajoukkue
Valko-Venäjän alle 21-vuotiaiden jalkapallomaajoukkue edustaa Valko-Venäjää alle 21-vuotiaiden Euroopan-mestaruuskilpailuissa. Joukkue on päässyt lopputurnaukseen kolmesti – 2004, 2009 ja 2011. Vuoden 2011 kisoissa Valko-Venäjä sijoittui kolmanneksi ja hankki maalle paikan 2012 olympialaisiin.
Saksan interventio Suomen sisällissodassa
Suomen ulkopolitiikan saksalaissuuntaus
Suomen senaatti perusti sodan jälkeisen ulkopolitiikkansa ns. saksalaissuuntauksen varaan, johon liittyi tiivis sitoutuminen Saksaan niin poliittisesti, taloudellisesti kuin sotilaallisestikin. Pääministeri Svinhufvud esitti juuri ennen sotatoimien päättymistä 4. toukokuuta kenraali Rüdiger von der Goltzille toivomuksen saksalaisjoukkojen jäämisestä Suomeen, mihin Saksan asevoimien ylijohto suostui 29. toukokuuta, kun kenraali Mannerheim oli eronnut armeijan ylipäällikön tehtävistä. Tämän seurauksena von der Goltzista tuli käytännössä Suomen todellinen hallitsija. Pyynnön taustalla oli ajatus, että Saksa auttaisi Suomea Itä-Karjalan valtauksessa, mihin ei kuitenkaan suostuttu, koska se oli ristiriidassa Saksan omien intressien kanssa.
Saksalaisjoukot Suomessa
pienoiskuva|Saksalainen vartiomies nykyisen [[Presidentinlinnan portilla.]] Sotatoimien päättymisen jälkeen kenraali von der Goltz muutti entiseen kenraalikuvernöörin virka-asuntoon Kesärantaan, minkä jälkeen levisi vitsi, kuinka vain yksi kirjain oli muuttunut; ”ryskan” (venäläinen) sijaan maata hallitsi nyt ”tyska” (saksalainen). Von der Goltz oli luonteeltaan sosiaalisesti avoin. Hän solmi ystävyyssuhteita johtaviin suomalaispoliitikkoihin ja oli yhteydessä myös kapinasta sivuun jääneisiin sosiaalidemokraatteihin, kuten Väinö Tanneriin. Kesän aikana von der Goltz teki useita tarkastusmatkoja Itä- ja Pohjois-Suomeen; Karjalassa hän vieraili Terijoella, Raudussa ja Sortavalassa sekä Pohjois-Suomessa Rovaniemellä, Kuolajärvellä, Kemissä ja Oulussa. Keisari Vilhelm II myönsi von der Goltzille ansioistaan Saksan korkeimman sotilasansiomerkin Pour le Mériten, sekä heinäkuussa vielä tittelin Deutscher General in Finnland eli ”Saksalainen kenraali Suomessa”.
Peregrinoksen polttoitsemurha
Sisältö
Lukianos kertoo myös, että erilaiset legendat alkoivat levitä Peregrinoksesta nopeasti, ja että hän oli itse laittamassa osaa niistä liikkeelle.
Saksan interventio Suomen sisällissodassa
Itä-Karjalan ja Murmanskin kysymykset
pienoiskuva|Suojeluskuntaupseeri pitämässä propagandaluentoa koululaisille. Seinällä on kenraali von der Goltzin kuva. Sisällissodan voittaneiden valkoisten pyrkimyksenä oli luoda Suur-Suomi, johon liittyen jääkäriluutnantti K. M. Wallenius teki jo maaliskuun alussa suunnitelman joukkojen lähettämisestä Neuvosto-Venäjän puolelle Vienan Karjalaan. Kenraali Mannerheimin hyväksymän suunnitelman tarkoituksena oli virallisesti auttaa itäkarjalaisia karkottamaan bolševikit ja toteuttaa heidän kansallinen itsemääräämisoikeutensa, mutta todellisuudessa kyse oli Vienan-Karjalassa olevien alueiden liittämisestä Suomeen. Murmanskin alueesta puolestaan muodostui kaikkien maailmansodan osapuolten yhteinen intressi. Venäjä halusi alueelle maaliskuussa 1918 maihinnousseet brittijoukot pois, Saksaa kiinnostivat Jäämeren laivastotukikohdat sekä mahdollisuus saada Suomi ja Neuvosto-Venäjä sotimaan länsiliittoutuneita vastaan, Iso-Britannia puolestaan tuki bolševikkeja vastaan taistelevia Venäjän valkoisia, mutta kokosi myös suomalaisista punakaartilaisista muodostetun Muurmannin legioonan Saksan ja Suomen muodostamaa uhkaa vastaan. Mannerheimia ja länsivaltoja kiinnosti myös Pietarin valloitus ja bolševikkien lyöminen.
Suomalaisten hankkeet herättivät epäilyksiä länsivalloissa, koska valkoisten eteneminen tapahtui samaan aikaan saksalaisten 21. maaliskuuta länsirintamalla käynnistämän suurhyökkäyksen kanssa. Sotatoimien tarkoituksena epäiltiin olevan saada Saksalle pääsy Jäämerelle tai Muurmannin radalle. Tämän vuoksi Iso-Britannia ja Yhdysvallat esittivät uhkavaatimuksen, joka pelästytti Mannerheimin niin, että hän muutti näkemyksiään. Mannerheimin mukaan Itä-Karjalan kysymys pitäisikin nyt ratkaista Neuvosto-Venäjän kanssa käytävissä rauhanneuvotteluissa ympärysvaltojen hyväksymänä. Neuvottelut käynnistyivät Saksan välittäminä huhti–toukokuussa, vaikka valkoisten joukkoja olikin edelleen itärajan takana. Saksalaiset ehdottivat aluevaihtoa, jossa Suomi saisi Jäämeren rannalta Petsamon alueen ja Neuvosto-Venäjä vastineeksi Pietarin puolustamisen kannalta elintärkeän Inon linnoituksen Suomenlahden pohjukasta. Saksalla oli asiassa myös omat intressinsä, koska se havitteli tukikohtaa Jäämereltä. Tämän vuoksi Suomea painostettiin luopumaan Itä-Karjalan laajoista aluevaatimuksista, jotta Neuvosto-Venäjä olisi hyväksynyt sopimuksen. Syynä oli myös se, ettei Saksa halunnut vaarantaa Venäjän kanssa tehtyä rauhansopimusta, koska sillä ei enää ollut varaa kahden rintaman sotaan. Kesäkuussa kokoontunut eduskunta kuitenkin piti kiinni Suomen esittämistä aluevaatimuksista ja neuvottelut pysähtyivät. pienoiskuva|vasen|Helsinkiläisrouvia vierailulla [[SMS Westfalen -taistelulaivalla.]] Länsiliittoutuneiden kesäkuun alussa käynnistämän Pohjois-Venäjän intervention myötä bolševikit olivat elokuuhun mennessä joutuneet niin ahtaalle, että Saksalle ehdotettiin sotilaallista yhteistyötä. Sen mukaan saksalaiset karkottaisivat liittoutuneet Murmanskin alueelta yhteisvoimin suomalaisten kanssa. Saksa olikin halukas pysäyttämään länsivaltojen vaikutusvallan leviämisen Venäjällä, mutta yhteistyön ongelmana olivat Suomen esittämät aluevaatimukset. Uudet rauhanneuvottelut aloitettiin elokuun alussa Berliinissä. Suomen vaatimuksiin kuuluivat edelleen Kuolan niemimaan ja Itä-Karjalan liittäminen Suomeen, joiden luovuttamiseen Neuvosto-Venäjä ei missään tapauksessa suostunut. Sen sijaan se ilmoitti haluavansa Suomenlahden saaret, tarjoten vastineeksi huomattavasti pienempiä alueita Jäämeren rannalta ja Itä-Karjalasta. Suomalaiset eivät suureksi pettymyksekseen saaneet tukea Saksalta, joka piti neuvostohallituksen vaatimuksia sotilaallisesti perusteltuina ja näkivät Suomen tiukan kannan jopa vaarallisena omille eduilleen. Näin neuvottelut ajautuivat jälleen umpikujaan.
Saksalaiset poistuvat Suomesta
Saksan luhistuminen määräsi myös Suomen tulevan valtiomuodon. Mannerheimia oli vielä pari viikkoa ennen Saksan antautumista kehotettu hakemaan kuninkaaksi valitulle Friedrich Karlille lännen hyväksyntä, mutta muuttuneen tilanteen johdosta kuningashanke raukesi, ja lopulta 14. joulukuuta Friedrich Karl ilmoitti, ettei hän ota vastaan senaatin tarjoamaa valtaistuinta. Saksalaissuuntauksen päättyminen vaikutti myös punaisiin kohdistuneen poliittisen ja yhteiskunnallisen vainon vähittäiseen laantumiseen. Tämä johti muun muassa 1919 alkaneisiin joukkoarmahduksiin. Saman vuoden eduskuntavaalit olivat lopullinen irtautuminen saksalaissuuntauksesta, kun tasavaltalaiset saivat 150 paikkaa ja monarkistit vain 50.
Bara Issa
Joen virtaus käsittää vuodenajasta riippuen 10–12 prosenttia Débojärvestä lähtevästä vesimäärästä. Awoyessa vuosina 1992–1997 mitattu keskiarvo on 86,3 kuutiometriä sekunnissa. Korkean tulvan aikaan Bara Issan vedet ruokkivat sisämaasuiston itäreunalla olevia järviä. Uomaan kasautuneen hiekan takia joki ei ole kuivana aikana enää liikennöintikelpoinen.
Jäppinen (Kivennapa)
Suomen itsenäistyttyä Jäppilän kylälle antoi leimansa Rajavartiosto. Aluksi se oli tulliaseman nimellä, mutta kun 1920-luvulla ei ollut virallista rajanylistystä, ei ollut tullattavaakaan. Nimi muutettiin Rajavartiostoksi. Liikettä rajalla kuitenkin oli. Nämä seudut Jäppisen tienoilla olivat salakuljettajien suosiossa.
Riigikogun vaalit 2003
Riigikogun, eli Viron parlamentin vaalit järjestettiin 2. maaliskuuta 2003. Viiden prosentin äänikynnyksen ylitti kuusi puoluetta. Vaalien tulos oli yllätys, koska vain kaksi vuotta aiemmin perustettu Res Publica nousi maan suurimmaksi puolueeksi Edgar Savisaaren johtaman Keskustapuolueen rinnalle. Itse puheenjohtaja Savisaar oli kuitenkin maan äänikuningas. Oikeistolaisen Res Publican menestystä oli osattu odottaa, mutta sen kannatuksen ei uskottu yltävän niin suureksi. Sen sijaan Keskustapuolueen odotettiin saavan pari lisäpaikkaa, mutta se onnistuikin vain pitämään paikkamääränsä samana kuin edeltävissä vuoden 1999 vaaleissa.. Kyseessä oli ensimmäinen kerta, kun kaksi puoluetta sai saman paikkamäärän riigikogussa.
Ennakkoasetelma
Vuoden 1999 riigikogun vaalien jälkeen Virossa oli ollut kaksi hallitusta, joista viimeisin Siim Kallasin hallitus oli toiminut runsaan vuoden sen jälkeen, kun Isänmaaliiton Mart Laarin hallitus kaatui skandaaliin. Lisäksi maan politiikkaa olivat ravistelleet viimeisen parin vuoden aikana ennen vaaleja useat skandaalit. Res Publican vahvimpia aseita olivat Savisaaren Keskustapuolueeseen kohdistuneet syytteet, joihin liittyi lahjonta ja korruptio. Keskustapuolue kuitenkin sai menestystä populistisella retoriikalla ja sai torjuntavoiton.
Tulokset
Tulokset verrattuina vuoden 1999 riigikogun vaaleihin
! colspan="2" rowspan="2" style="text-align:left;"| Puolueet ! colspan="3"| Äänet ! colspan="2"| Paikat ! width="75"| Ääniä ! width="30"|% ! width="35"|+/– ! width="30"| Paikat ! width="35"|+/–
Jedin paluu (soundtrack-albumi)
Ensimmäisen vinyylipainoksen kappaleet
B-puoli
Tuukka Huttunen
Ura
Huttunen valmistui Teatterikorkeakoulusta vuonna 2002. Hänen ammattimainen näyttämötaiteilijan uransa alkoi Hämeenlinnan kaupunginteatterista samaisena vuonna. Vuosikymmenen puolessavälissä hän oli mukana perustamassa ryhmäteatteri Siperiaa Tampereelle. Teatteri aloitti toimintansa 2006. Hämeenlinnan kaupunginteatterin ja Siperian lisäksi Huttunen on näytellyt muun muassa Tampereen Teatterissa ja Tampereen Työväen Teatterissa.
Elsa Metsäranta
Metsärannan ensimmäinen puoliso oli vuodesta 1912 lähtien asemamies Väinö Gustaf Aalto, joka murhattiin sisällissodan jälkeen Hämeenlinnan vankileirillä toukokuussa 1918. Vuonna 1921 hän avioitui Suomen Ammattijärjestön sihteerinä toimineen E. A. Metsärannan kanssa. Elsa Metsäranta kuoli kesken kansanedustajakautensa tammikuussa 1941. Hänen tilalleen tuli Väinö Meltti.
Muksunsiika
Sukukypsäksi muksun kerkiää 6–14 vuoden ikäisenä, vajaan puolen metrin pituisena. Se viettää suuren osan vuotta murtovedessä, kaukanakin rannikosta, mutta nousee loppukeväällä jokiin, joiden koskipaikoilla se kutee jään tulon aikoihin loka-marraskuussa. Se hautaa munat pohjaan ja palaa sitten mereen. Poikaset kuoriutuvat vajaan puolen vuoden kuluttua keväällä.
Lentopallon naisten maailmanmestaruuskilpailut 2018
Turnausjärjestelmä
Turnauksen 24 joukkuetta pelasivat ensimmäisellä kierroksella neljässä kuuden joukkueen alkulohkossa. Kunkin alkulohkon neljä parasta joukkuetta etenivät toiselle kierrokselle, joka pelattiin kahdessa kahdeksan joukkueen lohkossa ja johon laskettiin mukaan ensimmäisen kierroksen otteluiden tulokset. Toiselta kierrokselta pääsivät jatkoon lohkojen kolme parasta joukkuetta. Kolmannella kierroksella kuusi joukkuetta pelasivat kahdessa kolmen joukkueen lohkossa, joista molemmista kaksi parasta selviytyi välieriin ja kolmanneksi jääneet pelasivat sijoista viisi ja kuusi. Välierien häviäjät pelasivat pronssiottelussa ja voittajat loppuottelussa.
Shadow of the Tomb Raider
Shadow of the Tomb Raider on Eidos Montréalin kehittämä ja Square Enixin julkaisema toimintaseikkailupeli, joka julkaistiin vuonna PlayStation 4-, Windows- ja Xbox One -alustoille. Peli on julkaistu Linuxille ja macOS:lle 5. marraskuuta 2019.
Peli kuuluu Tomb Raider -sarjaan ja on jatkoa vuoden Rise of the Tomb Raider -pelille. Peli on kolmas osa Lara Croftin taustatarinan kertovissa peleissä ja trilogian päätösosa.
Jumindan majakka
Jumindan majakka on Viron pohjoisrannikolla Jumindan niemen pohjoisosassa sijaitseva majakka. Se rakennettiin vuonna 1937 noin 40 metriä merenpinnan yläpuolelle auttamaan laivoja Hara-lahdelle ja Loksan satamaan.
Kong: Pääkallosaari
Juoni
Conrad ja Weaver kohtaavat Kongin läheltä ja päättävät pelastaa sen. Juuri kun Packard saa houkuteltua Kongin ansaan, Conradin ryhmä suostuttelee muut sotilaat säästämään Kongin hengen. Suurimman kallonryömijän, ”Ramarakin”, hyökätessä muut ryhmäläiset pakenevat. Packard aktivoi räjähteet, mutta Kong toipuu räjähdyksestä ja tappaa hänet. Cole kuolee yrittäessään uhrata itsensä räjäyttääkseen Ramarakin mukanaan. Ramarak saartaa ihmiset, mutta Kong saapuu heidän avukseen ja tappaa Ramarakin repimällä tämän sisälmykset ulos. Kong antaa eloonjääneiden poistua saarelta. Jonkin ajan kuluttua Marlow palaa takaisin perheensä luokse.
Shakira (albumi)
Pop-albumina Shakira sisältää risteytyksiä myös monien muiden musiikkigenrien, kuten reggaen, rockin, dancen ja countryn kanssa. Albumin sanoituksissa käydään läpi äitiyttä, romanttisten suhteiden monimutkaisuuksia, rakkauden eri vaiheita sekä henkilökohtaisen onnellisuuden etsimistä. Suuren osan albumin sisällöstä on sanoittanut Shakira yhdessä Nashrin ja Adam Messingerin kanssa, joista kaikki ovat olleet myös tuottamassa albumia.
Kong: Pääkallosaari
Tuotanto
Kuvaukset alkoivat Havaijilla 19. lokakuuta 2015 ja siirtyivät tammikuussa 2016 kahden viikon ajaksi Australiaan.
Giant Bomb
Arvostelut
Videopelit Giant Bomb arvostelee viiden tähden skaalalla, jossa viisi tähteä on korkein arvosana ja yksi tähti matalin arvosana. Videopeliarvostelut otettiin ensimmäistä kertaa käyttöön Giant Bombilla 20. kesäkuuta 2008, kun se arvosteli PlayStation 3:lle julkaistun Metal Gear Solid 4: Guns of the Patriotsin. Metacritic on tiedottanut Giant Bombin tehneen yhteensä yli 700 arvostelua, joista yli 405 on ollut positiivisia, yli 201 ristiriitaisia ja yli 100 negatiivisia. Noista arvosteluista 29 prosenttia on korkeampia, 3 prosenttia sama ja 68 prosenttia on alempia kuin Metacriticin antamat keskiarvosanat.
Li Ju
Osakan MM-kilpailuissa 2001 Li voitti kultaa joukkuekilpailussa ja Wang Nanin parina nelinpelissä. Pariisin MM-kilpailuissa 2003 hän sijoittui pronssille kaksinpelissä ja Li Jian parina nelinpelissä. Dohassa 2004 hän voitti joukkuekilpailussa viimeisen maailmanmestaruutensa.
T.I. vs. T.I.P.
T.I. vs. T.I.P. on rap -artisti T.I.:n viides studioalbumi vuodelta 2007. Ensimmäisen viikon aikana albumi ylitti kultarajan myydessään 468,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta.
HMS Väktaren (P160)
Palvelus
Alus asetettiin myyntiin 2004.
Veli-Juhani Savio
Veli-Juhani Savio oli Intian kunniapääkonsuli Juho Savion veljen Joel Savion poika.
Renate Müller
Renate Müller (26. huhtikuuta 1906 München, Baijeri, Saksa – 7. lokakuuta 1937 Berliini, Saksa) oli saksalainen näyttelijä. Hänet tunnetaan muun muassa elokuvista Liebe im Ring, Das Flötenkonzert von Sans-souci, Die Privatsekretärin, Die Blumenfrau von Lindenau, Saison in Kairo, Walzerkrieg, Viktor und Viktoria, Liebesleute, Allotria ja Hänen virallinen rouvansa.
HMS Snapphanen (P161)
Valmistus
Alus tilattiin Bergenistä Bergens Mekaniske Verkstederiltä. Se laskettiin vesille 18. maaliskuuta 1980 ja liitettiin laivastoon 14. tammikuuta 1981.
Rauno Halme
Ura
Halme työskenteli Kaartin soittokunnan (ent. Helsingin varuskuntasoittokunta) sooloklarinetistina vuosina 1976–1981, jona aikana hän esiintyi orkesterin mukana lukuisissa valtiollisissa tilaisuuksissa, esimerkkeinä itsenäisyyspäivän juhlavastaanotot sekä useiden valtiovierailujen juhlaillalliset ja perinteiset diplomaattipäivälliset Tasavallan Presidentin linnassa. Soittokunta-aikana hänellä oli myös solistitehtäviä muun muassa Itsenäisen Suomen 60-vuotisjuhlakonsertissa (Vuosipäiväkonsertti) Finlandia-talossa marraskuussa 1977. Sotilassoittokunnat 100 vuotta -juhlakonserttikiertueella marraskuussa 1980 Tampere–Seinäjoki–Helsinki, ohjelmistossa oli Atso Almilan konsertto 2:lle klarinetille ja puhallinorkesterille op. 21 (ke.), ylikapellimestari Arvo Kuikka, solisteina Rauno Halme ja Matti Rouvali. Puolustusvoimien soolosoitinkilpailussa (järj. Pääesikunnan tiedotusosasto) Mikkelissä vuonna 1977 Halme saavutti klarinettisarjan II-palkinnon. Vielä vuonna 1987 Karjalan sotilassoittokunta (ent. Kontiolahden varuskuntasoittokunta) kutsui Halmeen reservistä Itsenäisen Suomen 70-vuotisjuhlakonserttikiertueen Iisalmi–Kuopio–Joensuu solistiksi (solistit Rauno Halme, Mauri Kanervo, klarinetti). Sotilasarvoltaan Halme on reservin vääpeli 1989.
Kalevi Korsman
Kalevi Allan Korsman (8. helmikuuta 1939 Ulvila – 1. huhtikuuta 2019 Vihti ) oli suomalainen geologi.
Slavoljub Muslin
Ura valmentajana
Toukokuussa 2016 Muslin aloitti työnsä Serbian jalkapallomaajoukkueen päävalmentajana. Hänen tavoitteenaan on luotsata Serbia vuoden 2018 MM-lopputurnaukseen. Muslin luotsasi Serbian voittoon MM-karsintalohkossa, jossa se kärsi ainoan tappionsa Itävallalle lokakuussa 2017. Lohkovoiton myötä Serbia selvitti tiensä arvokisoihin kahdeksan vuoden tauon jälkeen. Hyvästä menestyksestä huolimatta Muslin sai karsintojen jälkeen lokakuun lopussa potkut tehtävistään. Maan jalkapalloliitto oli kritisoinut Muslinia karsintojen aikana hänen puolustusvoittoisesta taktiikastaan ja pelaajavalinnoista.
Katekumenaatti
Katekumenaatin uusi tuleminen
Katekumenaatti teki uuden tulemisen Ranskassa 1900-luvun puolivälissä. Sen avulla tarjottiin kirkon opista vieraantuneille mahdollisuus etsiä ja löytää syvempää tietoa kristinuskosta. Suomessa ensimmäinen katekumenaatti käynnistyi Vaasan ruotsinkielisessä evankelisluterilaisessa seurakunnassa syksyllä 2007. Seuraavana keväänä 2008 myös Kallion seurakunta otti toiminnan ohjelmaansa. Katekumenaatti sai laajaa kiinnostusta, ja pian se oli levinnyt kaikkialle Suomeen.
Hamresanden
Hamresandenista on vuonna 2010 löytynyt hyvin säilynyt kivikautinen kylä, joka on aikoinaan 5 500 vuotta sitten hautautunut muutamassa tunnissa hiekkamyrskyn alle, ja kyläläisten kaikki omaisuus on jäänyt hiekan peittoon. Kylä on kivikaudella sijainnut meren rannalla, mutta sittemmin maankohoamisen vuoksi ranta on siirtynyt yli 70 metrin päähän. Paikalle on suunniteltu vanhusten palvelutaloa, ja kylä tuli esille kaivaustöissä.
Kruunumeduusat
Ulkonäkö ja koko
Aikuisen meduusan rungossa on kaarenmuotoinen ura. Sen ulkopuolella runkokellossa on säteittäin paksumpia kohtia. Pyyntilonkerot ovat kiinnittyneet runkokellon reunan syvennyksiin. Meduusalla on vain yksi suuaukko, ja sen vatsaontelossa on neljä väliseinää.
Betty Field
Hänen yksi tunnetuimpia teatteritöitä on aviomiehensä Ricen kirjoittama ja ohjaama Dream Girl (1945−1946). Elokuvista tunnetuimpia ovat läpimurtoelokuva Hiiriä ja ihmisiä (1939) ja Renkaita vedessä (1942).
Yhteensä 38 vuotta kestäneellä urallaan Field ehti näytellä sekä elokuvissa, televisiossa että teatterissa. Field lopetti elokuva- ja televisiouransa vuonna 1968, mutta jatkoi teatteriuraansa vuoteen 1971 asti. Field kuoli kaksi vuotta myöhemmin kotonaan Hyanniksessa, Massachusettsissa 60 vuoden ikäisenä.
Verbier
Maantiede
Verbier sijaitsee Drance-joen laakson itärinteellä, noin 1 500 metrin korkeudessa. Verbierin ympärillä kohoavat Valais'n Alpit, korkeimmillaan lähes neljän kilometrin korkeuteen. Lähimmät huiput ovat Mont Gelé ja Mont Fort.
Talviurheilukeskus
Verbierissä on 100 km laskettelurinteitä ja 27 kpl erityyppisiä hiihtohissejä. Verbierin nimeä käytetään laajasti Ala-Valais'n talviurheilukeskusten markkinoinnissa:
Luciano Narsingh
thumb|220px|Luciano Narsingh Luciano Narsingh (s. 13. syyskuuta 1990 Amsterdam, Alankomaat) on alankomaalainen jalkapalloilija, pelipaikaltaan laituri tai hyökkäävä keskikenttäpelaaja. Hän edustaa puolalaisseura Miedź Legnicaa.
Narsingh pelasi Alankomaiden eri juniorimaajoukkueissa. Alankomaiden A-maajoukkueen valmentaja Bert van Marwijk valitsi Narsinghin vuoden 2012 EM-kilpailuihin, joissa hän jäi vaihtopelaajaksi ilman peliaikaa. Narsingh on pelannut kaikkiaan 19 maaottelua vuosina 2012–2016. Hän teki maalin elokuussa 2012 ystävyysottelussa Belgiaa vastaan, syyskuussa 2012 MM-karsintaottelussa Turkkia vastaan, kesäkuussa 2015 EM-karsintaottelussa Latviaa vastaan ja maaliskuussa 2016 ystävyysottelussa Englantia vastaan.
L.A. Gigolo
L.A. Gigolo on David Mackenzien ohjaama amerikkalainen komediaelokuva vuodelta 2009. Ashton Kutcher esittää siinä viettelijää, joka varakkaiden naisten avulla pyrkii kohottamaan elintasoaan.
Ari Ólafsson
Ari Ólafsson (s. 21. toukokuuta 1998 Reykjavik, Islanti) on islantilainen laulaja. Hän edusti Islantia kappaleella ”Our Choice” vuoden 2018 Eurovision laulukilpailussa, Lissabonissa.
SARS-CoV-2
Laboratoriohypoteesi
Wuhanissa sijaitsevan virologisen instituutin tutkimuslaboratorioissa ympättiin vuonna 2019 lepakoiden koronaviruksiin uusia piikkiproteiinisia geenejä, minkä jälkeen tutkittiin, millaisen taudin ne aiheuttivat humanisoiduissa hiirissä. Laboratorion tutkijat kertoivat löytäneensä yli sata uutta hyvin paljon SARSia muistuttavaa virusta, jotka kykenivät tarttumaan ihmisiin. Yhdysvaltalaisviranomaiset olivat havainneet tarkastuskäyntinsä yhteydessä, ettei kyseisen laboratorion henkilökunta ollut riittävän perehtynyttä turvatoimiin, joiden tarkoitus on varmistaa, etteivät virukset pääse tarttumaan ihmisiin. Asiaa on ollut kuitenkin vaikea selvittää tarkemmin, koska Kiina ei ole suostunut laboratorion työntekijöiden haastatteluihin, eikä instituutti ole luovuttanut tietokantojaan.
Luontaisen leviämisen hypoteesi
Jos virus on syntynyt luontaisen evoluution kautta, sen on täytynyt levitä hyvin nopeasti eläimistä ihmisiin. Syynä on se, että epidemian levitessä ihmisistä vuoden 2020 tammikuun loppuun mennessä löydettyjen SARS-CoV-2-kantojen perimät olivat keskenään yli 99,9-prosenttisesti samankaltaisia vaikka koronavirusten tyypillinen mutaatiotaajuus on nopea eli 1/1000 mutaatiota per nukleotidi per vuosi.
Tutkimus
SARS-CoV-2:n perimän selvittivät sekvensoimalla ensimmäisen kerran kiinalaiset tutkijat, ja se julkaistiin 12. tammikuuta 2020 GenBank-tietokannassa. Sekvensoitu virus eristettiin ensimmäisenä kiinalaismieheltä, joka oli 26.12.2019 hengenahdistuksen takia hakeutunut hoitoon Wuhanin keskussairaalaan. Mies oli aiemmin ollut töissä Wuhanin merieläimiä myyvällä torilla. Yksi ensimmäisistä tutkimuksista uuden viruksen aiheuttamasta taudista ja viruksen mahdollisesta alkuperästä julkaistiin Nature-tiedelehdessä 3.2.2020.
Asmus Jakob Carstens
thumb|upright|Carstenin omakuva (1784) Asmus Jakob Carstens (10. toukokuuta 1754 Schleswig – 25. toukokuuta 1798 Rooma ) oli tanskalais-saksalainen taidemaalari ja piirtäjä, joka edusti ihanteelliseksi katsottua saksalaista uusklassismia. Hänen työnsä ovat varsinkin sommittelua ja figuurien plastista muotoilua painottavia kartonkeja ja piirustuksia. Carstens käytti varsinkin kynäpiirustusta ja vesivärimaalausta ja halveksui öljyvärejä. Hän piti esikuvinaan antiikin ja Michelangelon taidetta ja etsi aiheita kreikkalaisesta tarustosta ja allegorioista.
Moottoripyörätrialin maailmanmestaruuskausi 2007
Trialin maailmanmestaruudesta ajettiin 33. kerran vuonna 2007. Mestaruuden vei espanjalainen Toni Bou, joka voitti kauden 11 osakilpailusta yhdeksän. Mestaruus oli Boun ensimmäinen.
Jäähyväiset Matjoralle
Jäähyväiset Matjoralle on venäläisen kirjailijan Valentin Rasputinin tunnetuin teos. Se sijoittuu 1960-luvun lopulle siperialaisen Angarajoen saarelle ja sen Matjora-nimiseen kylään. Kirja kertoo Matjoran viimeisestä kesästä ennen kuin sen asukkaat evakuoidaan pois Bratskin vesivoimalaitoksen muodostaman patoaltaan tieltä.
Assaminmakaki
Levinneisyys ja elinympäristö
Lajia tavataan trooppisissa ja subtrooppisissa metsissä, kuivissa ikivihantaisissa metsissä ja vuoristometsissä. Elinympäristö käsittää alueita aina noin 100 metrin korkeudelta merenpinnasta 3 000–4 000 metriin saakka. Tyypillisimmät esiintymisalueet ovat yli 1 000 metrin korkeudella.
Jesse Dudas
Seuraura
Toukokuussa 2015 Dudas siirtyi aluksi kolmen viikon try-out -sopimuksella SM-liigajoukkue Turun Palloseuran harjoitusvahvuuteen. Kesäkuussa hänen kerrottiin jääneen ilman jatkosopimusta. Dudas teki jatkosopimuksen Miskolci Jegesmedvékin kanssa, mikä mahdollisti hänelle oikeuden edustaa Unkarin maajoukkuetta. Heinäkuussa 2015 Dudasilla kerrottiin olevan myös TPS:n kanssa optio kaudesta 2016–2017.
Urho Kivimäki
Kivimäen vanhemmat olivat kansakoulunopettaja Frans Mikael Kivimäki ja Matilda Josefina Broman. Hän kirjoitti ylioppilaaksi Tampereen reaalilyseosta vuonna 1908, valmistui Helsingin yliopistosta filosofian kandidaatiksi 1912 ja maisteriksi 1913. Kivimäki toimi suomen kielen ja historian opettajana Tyrvään yhteiskoulussa vuosina 1913–1917, apulaisjohtajana Arvi A. Karisto Oy:ssä vuosina 1917–1918, SOK:n julkaisuosaston johtajana ja kirjastonhoitajana vuosina 1918–1925, avustajana Suomen Berliinin-lähetystössä vuosina 1925–1929, Suomen Ulkomaankauppaliiton tiedotuspäällikkönä vuosina 1929–1940 ja Valtion lisenssitoimikunnan (myöhemmin Lisenssivirasto) apulaisjohtajana vuosina 1939–1951. Päätyönsä ohella Kivimäki oli kesätoimittajana Uusi Suometar -lehdessä vuosina 1913 ja 1914 sekä Tyrvää-lehden päätoimittajana vuosina 1914–1916.
Etelänpäiväkiitäjä
pienoiskuva|Macroglossum stellatarum pienoiskuva|Macroglossum stellatarum
Elinympäristö ja elintavat
Useimmista muista kiitäjistä poiketen etelänpäiväkiitäjä on aikuistalvehtija. Vaikka se viettääkin talven lepotilassa laji ei kuitenkaan kykene vaipumaan varsinaiseen diapaussiin ja vakituisen elinalueen ulkopuolella talvehtimista yrittävät yksilöt yleensä menehtyvät.
Limaani
thumb|250px|Satelliittikuva limaaneista Mustanmeren rannikolla. Limaani ( < turk. < ) on tyrskyjen ja rannikkovirtausten jokien suuhun muodostaman vallisärkän erottama suppilomainen merenlahti. Limaani muistuttaa paljon laguunia. Limaaneja on Mustanmeren pohjois- ja etelärannikolla sekä Asovanmeren rannikolla.
Desfluraani
Valmistus
Desfluraania syntetisoidaan isofluraanista halogeeninvaihtoreaktiolla. Reagenssina käytetään booritrifluoridia tai vetyfluoridin ja antimonipentafluoridin seosta aktiivihiilen kanssa. Reaktiossa isofluraanin klooriatomi vaihdetaan fluoriatomiksi.
Miika Korkatti
Korkatti aloitti taikatemppujen harrastamisen 2013 ja siirtyi täysipäiväiseksi taikuriksi vuonna 2015. Hän innostui taikatempuista nähtyään joensuulaisen Joona Mäntysen korttitemppuja illanistujaisissa Tampereella 2013. Heti seuraavana päivänä hän kävi ostamassa korttipakan Lempäälän R-kioskilta ja aloitti harjoittelemisen. Korkatti kertoo harjoitelleensa ensimmäisenä vuonna korttien käsittelyä 5–10 tuntia päivässä, joka tekee vähintään 1825 tuntia. Ensimmäiset kaksi vuotta hän oli hyvin tiiviisti Joona Mäntysen yksityisopetuksessa.
Ahvenlampi (Parkano, Alaskylä)
Maantietoa
Lampi on 250 metriä pitkä, alle 100 metriä leveä ja sen pinta-ala on 1,3 hehtaaria. Se sijaitsee kangasmetsässä loivassa painaumassa, joka on reunoiltaan soistunut. Siihen laskee suo-oja Ikaalisten puolelta Huhdannevalta ja toinen viereiseltä avosuolta. Sen oma laskuoja kulkee etelään ja poikkeaa kangasmetsän reunassa itään, jossa se yhtyy Kylmäojaan. Kylmäoja laskee Parkanonjärvestä laskevaan Vääräjokeen. Rantaviivan pituus on 600 metriä. Sen rannoille ei ole rakennettu mitään. Lammen ohitse kulkee etelästä pohjoiseen Lapiolahdesta Parkanon keskustaan vievä tie, joka on perustettu kapean harjun päälle. Ikaalisten ja Parkanon välinen raja kulkee tien suuntaisesti 300 metrin päässä.